Čo ak je batožina väčšia ako predpísaný rozmer?
Rozmery a váha musia byť na 100% dodržané. Ak si nie ste istí, batožinu si radšej doma odvážte a zmerajte. Nezabúdajte, že do rozmerov sa započítavajú napríklad aj kolieska batožiny. Letecká spoločnosť LOT Polish Airlines v zmysle svojich prepravných podmienok Vám v opačnom prípade môže zaúčtovať poplatok za prekročenie limitov v sume 45-115 €.
Spoločnosť LOT Polish Airlines ponúka možnosť zakúpenia podpalubnej batožiny vo váhe do 23 kg s tým, že celkový súčet rozmerov nemôže presiahnuť 158 cm. Do väčšiny destinácií je povolený jeden kus takejto batožiny, ale na niektoré interkontinentálne lety si môžete zobrať aj 2 kusy. Túto batožinu odovzdáte na odbavovacom pulte (check-in pult) ešte predtým ako prejdete bezpečnostnou kontrolou. Batožinu teda už neberiete cez bezpečnostnú kontrolu a môžete v nej prevážať aj tekutiny vo väčšom množstve ako 100 ml (alkohol, drogéria, atď.).
Batožinu navyše si viete zakúpiť priamo pri rezervácii cez Pelikán.